Godstoget skulle i utgangspunktet krysse for lokaltoget ved Heimdal stasjon, men rullet nedover fra Heimdal og traff lokaltoget som hadde rutemessig opphold ved Nypan. To passasjerer ble alvorlig skadet, men overlevde. Totalt 14 godsvogner sporet av i ulykken, og styrevognen i lokaltoget ble totalskadet, mens lokomotivet ble sendt til Marienborg verksteder for reparasjon. Lokomotivet El 14 2197 var også involvert i Tretten-ulykken i 1975, og ble etter Nypan-ulykken bygget opp igjen for andre gang.